Gråfayi

Grå-Fayi (la-minme, Grau-Fayi, /groːfaji/avou on rôlé R come totes les djins prononcént co e 20inme sieke., mins sovint rfrancijhî a Gros-Fayi ), c' est èn ancyin ptit ban del Walonreye, rebané avou Bive (mins k' aveut ddja stî rebané avou Wåjhî li 26 di djulete 1964, divant les grands rebanaedjes di 1977).

 Mwaissès dnêyes 
 Limero del posse: 
 asteure : 5555
 vî limero : 6863
 Limero diyalectolodjike: D 138
 Eplaeçmint sol Daegn: 

 Etimolodjeye 
Li no d' Grå-Fayi èn vout nén dire "gros", come li scrijhaedje francès l' metou a nonsyince, mins "grå", ki vénreut di "graevleus", paski les hesses ont ene graevleuse schoice.

Vîs scrijhas: Graveloitfait (1226); Grauelor Fahi (1234); Graveloi-Fahi; Graufays, Groffays; Gros-Fays.Gérard, Canton de Gedinne, 1932.

 Rilidjon 
Grå-Fayi si rataetchive dinltins a l' eglijhe di Wåjhî. I n' a divnou pårotche k' e 1586, avou Coirnîmont et Tchîplane (tchapele a Sint Dôna, li sint ki schape del tonoere).

Li patron d' l' eglijhe, c' est sint Pire, dicåçté après l' 29 di djun.

 Istwere 
Gråfayi, c' esteut on sårt distrîxhî al limotche des conteyes di Bouyon et d' Orcîmont.

Grå-Fayi apårtina ås signeurs Yvette du Bohan (1225) pu Jacques d'Orchimont (1234).

Ciste anêye la, avou l' acoird do sovrin Hugues de Rethel, li dominne passe a l' eveke di Lidje, k' esteut eto duk di Bouyon.TG4 a «Grosfays»

I divna ene hôte foistreye del Dutcheye di Bouyon ki si stindeut disca Sdan.

On moumint miné pa l' famile Gilles, signeurs d' Idje, pu pa Tchåle di Berlaymont, signeur di Biarin (1575).

Adonpwis: Jean de la Mark, signeur di Botôssåt; de Louvrex et de Lamock (1780) k' a fwait båti li molén d' Mitådje, so Wåjhî.Gérard, come cial ådzeu.

 Nos d' plaece di Grå-Fayi 
Li toponimeye di Gråfayi a stî rapoirtêye pa Yvon Barbazon.
 Hamtea 
 Tchîplane
 Ôtès plaeces 
 Gråfayi (toponimeye)

 Sourdants 

Categoreye:Ancyins ptits bans del Walonreye
Categoreye:Veyes et viyaedjes di Walonreye
Categoreye:Province di Nameur